Sigurður Ingi Jóhannsson , samgöngu - og sveitarstjórnarráðherra og Þórdís Kolbrún Reykfjörð Gylfadóttir , ferðamála - , iðnaðar og nýsköpunarráðherra hafa undirritað viljayfirlýsingu um frekari uppbyggingu á Akureyrarflugvelli til að hann geti þjónað sem fluggátt inn í landið og eflt svæðið og ferðaþjónustu á Íslandi . Í viljayfirlýsingunni segir að góðar aðstæður séu til uppbyggingar á Akureyrarflugvelli . Þegar hafi verið unnið að því að efla Akureyrarflugvöll fyrir millilandaflug , fyrst með lengingu flugbrautarinnar og einnig með uppsetningu á blindaðflugsbúnaði ( ILS ) . Samhliða hafi verið unnið að því um árabil að markaðssetja Norðurland og um leið að styðja við uppbyggingu nýrra flugleiða . Í nýrri flugstefnu fyrir Ísland , sem lögð fram á Alþingi í haust með samgönguáætlun fyrir tímabilið 2020 - 2034 , er gert ráð fyrir uppbyggingu flugvalla á Akureyri og Egilsstöðum til að þeir geti þjónað sem alþjóðlegar fluggáttir . Aðgerðahópur skipaður Aðgerðahópur verður skipaður til að vinna að verkefnum í samræmi við viljayfirlýsinguna . Hópnum verður falið að gera tillögu um endurbætur á flugstöðinni til framtíðar , vinna greiningu á markaðssetningu á Norðurlandi sem áfangastað og loks að gera kostnaðaráætlun um mögulega stækkun eða endurbætur mannvirkja og þjónustu . Í hópnum verða fulltrúar ráðuneytanna tveggja , Akureyrarbæjar , Eyþings , ferðaþjónustu á Norðurlandi og Isavia . Hann á að ljúka störfum fyrir lok mars 2020 .